Document ID: 32005R0570

UREDBA KOMISIJE (ES) št. 570/2005
z dne 14. aprila 2005
o spremembi Uredbe (ES) št. 118/2005 o določitvi zgornjih proračunskih meja za neposredna plačila, ki se dodelijo v skladu s členom 71 Uredbe Sveta (ES) št. 1782/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1), ter zlasti člena 71(2) Uredbe,
ob upoštevanju naslednjega:
(1)
Priloga IV Uredbe Komisije (ES) št. 118/2005 z dne 26. januarja 2005, ki spreminja Prilogo VIII Uredbe Sveta (ES) št. 1782/2003 in določa zgornje proračunske meje za delno ali neobvezno izvajanje sheme enotnega plačila in za letno finančno pomoč za shemo enotnega plačila, predvidenega s to uredbo, določa zgornje proračunske meje za neposredna plačila, ki se dodelijo v skladu s členom 71 Uredbe Sveta (ES) št. 1782/2003, za leto 2005.
(2)
Francija je pred kratkim pri izračunavanju pravic do enotnega plačila ugotovila precejšnje neskladje med finančnim rezultatom uporabe individualnih fizičnih podatkov, ki se nanašajo na različna neposredna plačila v referenčnem obdobju in ki se uporabljajo za določitev referenčnih zneskov, in podatki, ki jih je Francija posredovala in ki so bili uporabljeni za določitev zgornjih proračunskih mej, ki se uporabljajo za različna neposredna plačila, iz Uredbe (ES) št. 118/2005.
(3)
Zgornje proračunske meje, ki se v Franciji uporabljajo za neposredna plačila za leto 2005, določena z Uredbo (ES) št. 118/2005, je treba spremeniti.
(4)
Uredbo (ES) št. 118/2005 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Priloga IV k Uredbi (ES) št. 118/2005 se nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. aprila 2005

Labels: 4
19
5
6